Il-Ministru tal-Finanzi Edward Scicluna qal li Malta tappoġġja bis-sħiħ il-Bank Ewropew għall-Investiment biex ikompli jassisti l-iskemi favur l-SMEs. Waqt il-laqgħa tal-ECOFIN fi Brussell, il-Ministru qal li l-Unjoni Ewropea għandha tassigura li jiġu evitati ostakli burokratiċi. Żied jgħid li Malta esperjenzat suċċess fl-iskemi tal-SMEs permezz tal-inizjattiva JEREMIE fejn jingħataw garanziji lill-banek lokali biex iżidu s-self lill-SMEs. Wara l-laqgħa tal-ECOFIN, il-Ministru Scicluna kellu laqgħa bilaterali mal-Viċi-President tal-Kummissjoni Ewropea u l-Kummissarju għall-Ekonomija u Affarijiet Monetarji. Waqt din il-laqgħa l-Ministru tkellem dwar il-progress finanzjarju u ekonomiku ta' Malta u r-riformi li qed jittieħdu fl-enerġija, ix-xogħol, l-edukazzjoni u l-qasam ġudizzjarju. Ħalli kumment hawn b'ismek u kunjomok. .td_uid_3_5ee4e9f9277f4_rand.td-a-rec-img{text-align:left}.td_uid_3_5ee4e9f9277f4_rand.td-a-rec-img img{margin:0 auto 0 0}